ai4bharat/Pralekha huggingface dataset:
आर्थिक मामलों की मंत्रिमण्डलीय समिति 
मंत्रिमंडल ने पलवल से सोहना-मानेसर-खरखौदा होते हुए सोनीपत तक हरियाणा ऑर्बिटल रेल कॉरिडोर परियोजना को मंजूरी दी
परियोजना की कुल लंबाई 121.7 किलोमीटर है
यह परियोजना हरियाणा रेल बुनियादी ढांचा विकास निगम लिमिटेड  द्वारा लागू की जाएगी, जो रेल मंत्रालय द्वारा हरियाणा सरकार के साथ मिलकर स्थापित की गई संयुक्त उद्यम कंपनी है
यह परियोजना दिल्ली न जाने वाले यातायात का डायवर्जन करने में मदद करेगी और एनसीआर के हरियाणा राज्य उप-क्षेत्र में मल्टीमॉडल लॉजिस्टिक्स केन्द्रों के विकास में सहायता प्रदान करेगी
इस परियोजना की अनुमानित कार्य समापन लागत 5,617 करोड़ रुपये है और इस परियोजना के पांच साल में पूरा होने का प्रस्ताव किया गया है
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने पलवल से सोहना-मानेसर-खरखौदा होते हुए सोनीपत तक हरियाणा ऑर्बिटल रेल कॉरिडोर परियोजना को अपनी मंजूरी दी है।
यह रेल लाइन पलवल से शुरू होगी और मौजूदा हरसाना कलां स्टेशन  पर समाप्त होगी। यह मौजूदा पातली स्टेशन , सुल्तानपुर स्टेशन  और असौध स्टेशन  को मार्गस्थ कनेक्टिविटी प्रदान करेगी।
कार्यान्वयन
यह परियोजना हरियाणा रेल बुनियादी ढांचा विकास निगम लिमिटेड  द्वारा लागू की जाएगी, जो रेल मंत्रालय द्वारा हरियाणा सरकार के साथ मिलकर स्थापित की गई संयुक्त उद्यम कंपनी है। इस परियोजना में रेल मंत्रालय, हरियाणा सरकार और निजी हितधारकों की संयुक्त भागीदारी होगी। इस परियोजना की अनुमानित कार्य समापन लागत 5,617 करोड़ रुपये है। इस परियोजना के पांच साल में पूरा होने की संभावना है।
लाभ
हरियाणा के पलवल, नूह, गुरुग्राम, झज्जर और सोनीपत जिले इस रेल लाइन से लाभान्वित होंगे।
यह रेल लाइन दिल्ली न आने वाले यातायात का डायवर्जन करेगी इससे एनसीआर में भीड़ कम होगी। इससे एनसीआर के हरियाणा राज्य उप-क्षेत्र में मल्टीमॉडल लॉजिस्टिक्स केन्द्रों के विकास में सहायता मिलेगी। यह इस क्षेत्र से डेडिकेटिड फ्रेट कॉरिडोर नेटवर्क तक सहज और उच्च गति की कनेक्टिविटी उपलब्ध कराएगी, जिससे एनसीआर से भारत के बंदरगाहों को होने वाले आयात-निर्यात  यातायात की परिवहन लागत और समय में कमी आएगी और माल का निर्यात अधिक प्रतिस्पर्धी हो जाएगा। यह कुशल परिवहन कॉरिडोर अन्य पहलों के साथ ‘मेक इन इंडिया’ मिशन को पूरा करने के लिए विनिर्माण इकाइयों को स्थापित करने के लिए बहु-राष्ट्रीय उद्योगों को आकर्षित करने के उद्देश्य से बुनियादी ढांचा उपलब्ध कराएगा। यह परियोजना हरियाणा राज्य के सुविधा से वंचित क्षेत्रों को जोड़ेगी, जिससे हरियाणा राज्य में आर्थिक और सामाजिक गतिविधियों को बढ़ावा मिलेगा। यह बहु-उद्देशीय परिवहन परियोजना गुरुग्राम और मानेसर, सोहना, फारुख नगर, खरखौदा और सोनीपत के औद्योगिक क्षेत्रों से विभिन्न दिशाओं में सस्ती, तेज नियमित यात्रा और लंबी दूरी की यात्रा भी उपलब्ध कराएगी।
इस लाइन के माध्यम से प्रत्येक दिन लगभग 20,000 यात्री यात्रा करेंगे और हर साल 50 मिलियन टन माल यातायात की भी आवाजाही होगी।
पृष्ठभूमि
दिल्ली से गुजरते हुए पलवल से सोनीपत तक का यह ऑर्बिटल रेल कॉरिडोर राष्ट्रीय राजधानी क्षेत्र के सतत विकास के लिए एक महत्वपूर्ण बुनियादी ढांचा परियोजना है जो दिल्ली क्षेत्र में मौजूदा रेलवे नेटवर्क पर भीड़-भाड़ भी कम करेगा। इस परियोजना की मार्गरेखा  वेस्टर्न पेरिफेरल  एक्सप्रेसवे के निकट है, जो कुछ समय से विचाराधीन है। इस परियोजना की दिल्ली से निकलने वाले और हरियाणा से गुजरने वाले सभी मौजूदा रेलवे मार्गों के साथ-साथ डेडिकेटिड फ्रेट कॉरिडोर नेटवर्क के साथ भी कनेक्टिविटी होगी।
संचार एवं सूचना प्रौद्योगिकी मंत्रालय
अरुणाचल प्रदेश में कल दो सौ चौवन 4जी मोबाइल टावर राष्ट्र को समर्पित किए जाएंगे
प्रधानमंत्री श्री नरेन्द्र मोदी ने 16वें सिविल सेवा दिवस पर अपने संबोधन में कहा था कि हम भारत में सुदूर सीमावर्ती गांवों को देश के पहले गांव मानते हैं, आखिरी नहीं और हमें शत प्रतिशत परिपूर्णता प्राप्त करने के लिए ईमानदारी से प्रयास करने तथा नवीन संसाधनों की आवश्यकता होगी।
भारत सरकार ने इन्हीं प्रयासों के हिस्से के रूप में 2,675 करोड़ रुपये के कुल परिव्यय के साथ अरुणाचल प्रदेश में 3,721 से अधिक गांवों को कनेक्टिविटी प्रदान करने के उद्देश्य से 2,605, 4जी मोबाइल टावरों को स्थापित करने की स्वीकृति प्रदान की है।
ये 254, 4जी मोबाइल टावर 22 अप्रैल, 2023 को संचार, रेलवे तथा इलेक्ट्रॉनिकी एवं सूचना प्रौद्योगिकी मंत्री श्री अश्विनी वैष्णव द्वारा राष्ट्र को समर्पित किए जाएंगे। केंद्रीय कानून एवं न्याय मंत्री श्री किरेन रिजिजू; संचार राज्य मंत्री श्री देवू सिंह चौहान और अरुणाचल प्रदेश के मुख्यमंत्री श्री पेमा खांडू तथा केंद्र व राज्य सरकारों के वरिष्ठ अधिकारी भी इस अवसर पर उनके साथ उपस्थित रहेंगे। उद्घाटन समारोह राजधानी ईटानगर में राज्य विधान सभा परिसर में आयोजित किया जाएगा।
ये टावर बेहतरीन कनेक्टिविटी से अब तक वंचित रहे गांवों में 4जी सेवाएं प्रदान करेंगे, जिससे अरुणाचल के 336 गांवों को डिजिटल कनेक्टिविटी आसानी से मिलेगी। इन गांवों में कई ऐसे क्षेत्र शामिल हैं जो आजादी के बाद से अब तक बिना कनेक्टिविटी के रहे हैं। उम्मीद है कि इस पहल से 70,000 से अधिक ग्राहक लाभान्वित होंगे और अपेक्षित डाटा उपयोग हर महीने 40 टीबी को पार कर सकता है।
विभिन्न योजनाओं एवं परियोजनाओं के माध्यम से अरुणाचल प्रदेश के लिए हाई-स्पीड नेटवर्क कनेक्टिविटी तक पहुंच सुनिश्चित की जा रही है, जैसे कि 'पूर्वोत्तर क्षेत्र के लिए विस्तृत दूरसंचार विकास योजना , 'अरुणाचल प्रदेश के दूर-दराज के बिना डाटा कनेक्टिविटी वाले गांवों और असम के 2 जिलों में मोबाइल सेवाओं का प्रावधान' तथा 4जी परिपूर्णता परियोजना।
भारत, देश भर में डिजिटल और मोबाइल कनेक्टिविटी सुनिश्चित करने और देश के अंतिम छोर तक डिजिटल क्रांति तथा मोबाइल एवं डिजिटल सेवाओं के तेजी से प्रसार के माध्यम से आम नागरिकों को सशक्त बनाने की दिशा में लगातार प्रयास कर रहा है।
प्रधानमंत्री कार्यालय
प्रधानमंत्री ने उर्वरक क्षेत्र में आत्मनिर्भरता के बारे में केन्द्रीय मंत्री डॉ. मनसुख मांडविया का लेख साझा किया
प्रधानमंत्री श्री नरेन्द्र मोदी ने उर्वरक क्षेत्र में आत्मनिर्भरता के बारे में केन्द्रीय मंत्री डॉ. मनसुख मांडविया का एक लेख साझा किया है।
केन्द्रीय रसायन एवं उर्वरक मंत्री डॉ. मनसुख मांडविया के एक ट्वीट को रिट्वीट करते हुए, प्रधानमंत्री कार्यालय ने ट्वीट किया:
“केन्द्रीय मंत्री डॉ. मनसुख मांडविया जी लिखते हैं कि कैसे भारत के उर्वरक विभाग ने इस क्षेत्र में आत्मनिर्भरता प्राप्त करने की दिशा में महत्वपूर्ण प्रगति की है ... पढ़ें!”
स्वास्थ्य एवं परिवार कल्याण मंत्रालय
कोविड-19 अपडेट
बीते चौबीस घंटे में 1 करोड़ से अधिक वैक्सीन की खुराकें लगाई गई
राष्ट्रव्यापी टीकाकरण अभियान के अंतर्गत अब तक 87.07 करोड़ वैक्सीन की खुराकें लगाई गई हैं
भारत में 201 दिन बाद 20,000 से कम नए मामले दर्ज किए गए,बीते चौबीस घंटे में 18,795 नए मामले सामने आए
सक्रिय मामले कुल मामलों के 1 प्रतिशत से कम हैं,वर्तमान में 0.87 प्रतिशत,मार्च 2020 के बाद से सबसे कम
भारत में वर्तमान में 2,92,206 सक्रिय मामले हैं,192 दिनों में सबसे कम
वर्तमान में रिकवरी दर 97.81 प्रतिशत है,मार्च 2020 के बाद से सबसे अधिक
पिछले 24 घंटों के दौरान 26,030 रोगी स्वस्थ हुए, देश भर में अभी तक कुल 3,29,58,002 मरीज स्वस्थ हुए
साप्ताहिक पॉजिटिविटी दर वर्तमान में 1.88 प्रतिशत है; पिछले 95 दिनों से 3 प्रतिशत से कम है
दैनिक पॉजिटिविटी दर 1.42 प्रतिशत है,पिछले 29 दिनों से 3 प्रतिशत से कम
अभी तक कुल 56.57 करोड़ जांचें की जा चुकी हैं
प्रधानमंत्री कार्यालय
क्वाड नेताओं के शिखर सम्मेलन में प्रधानमंत्री श्री नरेंद्र मोदी का उद्घाटन भाषण
Your Excellencies,
प्रधानमंत्री किशिदा, प्रधानमंत्री एंथोनी एल्बनिजि और राष्ट्रपति बिडेन
प्रधानमंत्री किशिदा, आपके शानदार अथित्या के लिये आपका बहुत बहुत धन्यवाद । आज टोक्यो में मित्रों के बीच होना मेरे लिए बहुत खुशी की बात है ।
मैं सबसे पहले प्रधान मंत्री एंथोनी एल्बनिजि, चुनावों में विजय के लिए आपको बहुत बहुत बधाई, बहुत बहुत शुभकामनाएं।
शपथ लेने के 24 घंटे के बाद ही आपका हमारे बीच होना, Quad मित्रता की ताकत और इसके प्रति आपकी प्रतिबद्धता को दिखाता है।
Excellencies,
इतने कम समय में Quad समूह ने विश्व पटल पर एक महत्वपूर्ण स्थान बना लिया है ।
आज Quad का scope व्यापक हो गया है और स्वरूप प्रभावी हो गया है ।
हमारा आपसी विश्वास, हमारा डिटरमिनेशन, लोकतांत्रिक शक्तियों को नई ऊर्जा और उत्साह दे रहा है ।
Quad के स्तर पर हमारे आपसी सहयोग से एक free, open और inclusive Indo-Pacific क्षेत्र को प्रोत्साहन मिल रहा है, जो हम सभी का साझा उद्देश्य है।
COVID - 19 की विपरीत परिस्थितियों के वाबजूद, हमने वैक्सिन-डिलिवरी, climate action, supply chain resilience , disaster response और आर्थिक सहयोग जैसे कई क्षेत्रों में आपसी समन्वय बढ़ाया है।
इससे इंडो-पैसेफिक में शांति, समृद्धि और स्थिरता सुनिश्चित हो रही है।
Quad इंडो-पेसिफिक क्षेत्र के लिए एक constructive एजेंडा लेकर चल रहा है।
इससे Quad की छवि एक ‘Force for Good’ के रूप में और भी सुदृढ़ होती जायेगी।
बहुत बहुत धन्यवाद।
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 277वां दिन
भारत का कुल टीकाकरण कवरेज 99 करोड़ के आंकड़े के पार पहुंचा
आज शाम 7 बजे तक 37 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 99 करोड़  के ऐतिहासिक आंकड़े को पार कर गया है। आज शाम 7 बजे तक 37 लाख  से ज्यादा टीके की खुराक दी जा चुकी है। देर रात तक दिनभर की अंतिम रिपोर्ट तैयार होने के साथ ही दैनिक टीकाकरण की संख्या बढ़ने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्लू
|
|
पहली खुराक
|
|
1,03,76,088
|
|
दूसरी खुराक
|
|
90,98,102
|
|
एफएलडब्लू
|
|
पहली खुराक
|
|
1,83,62,666
|
|
दूसरी खुराक
|
|
1,55,80,422
|
|
18-44 साल उम्र समूह
|
|
पहली खुराक
|
|
39,71,60,687
|
|
दूसरी खुराक
|
|
11,56,21,264
|
|
45-59 साल उम्र समूह
|
|
पहली खुराक
|
|
16,87,84,779
|
|
दूसरी खुराक
|
|
8,76,27,981
|
|
60 साल से अधिक
|
|
पहली खुराक
|
|
10,62,56,993
|
|
दूसरी खुराक
|
|
6,20,28,532
|
|
लगाई गई कुल पहली खुराक
|
|
70,09,41,213
|
|
लगाई गई कुल दूसरी खुराक
|
|
28,99,56,301
|
|
कुल
|
|
99,08,97,514
जनसंख्या प्राथमिकता समूहों के आधार पर टीकाकरण अभियान में आज की उपलब्धि इस प्रकार है:
|
|
दिनांक: 19 अक्टूबर, 2021 
|
|
एचसीडब्लू
|
|
पहली खुराक
|
|
80
|
|
दूसरी खुराक
|
|
5,508
|
|
एफएलडब्लू
|
|
पहली खुराक
|
|
173
|
|
दूसरी खुराक
|
|
17,221
|
|
18-44 साल उम्र समूह
|
|
पहली खुराक
|
|
12,16,116
|
|
दूसरी खुराक
|
|
14,41,208
|
|
45-59 साल उम्र समूह
|
|
पहली खुराक
|
|
3,09,399
|
|
दूसरी खुराक
|
|
4,36,852
|
|
60 साल से अधिक
|
|
पहली खुराक
|
|
1,53,322
|
|
दूसरी खुराक
|
|
2,12,858
|
|
लगाई गई कुल पहली खुराक
|
|
16,79,090
|
|
लगाई गई कुल दूसरी खुराक
|
|
21,13,647
|
|
कुल
|
|
37,92,737
देश के सबसे जोखिम भरे जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एएस
पृथ्वी विज्ञान मंत्रालय
समुद्री प्रदूषण
पृथ्वी विज्ञान मंत्रालय के सम्बदध कार्यालय राष्ट्रीय तटतीय अनुसंधान केंद्र , तटीय जल में 10 मीटर गहराई पर तैरने वाले चिह्न, यानी उत्प्लव  लगाये हैं, ताकि तटतीय जल की गुणवत्ता की वास्तविक समय पर जानकारी जमा की जा सके। इन आंकड़ों को राज्य प्रदूषण नियंत्रण बोर्डों के साथ साझा किया जायेगा।
केंद्रीय प्रदूषण नियंत्रण बोर्ड  ने सभी तटीय राज्य प्रदूषण बोर्डों  और केंद्र शासित प्रदेशों की प्रदूषण नियंत्रण समितियों  को निर्देश दिया है कि वे तटीय प्रदूषण की रोकथाम के लिये कार्य-योजना विकसित करें। पृथ्वी विज्ञान मंत्रालय के अधीनस्थ राष्ट्रीय तटीय अनुसंधान केंद्र इस कार्य में सभी एसपीसीबी और पीसीसी की सहायता कर रहा है।
वैज्ञानिक और अनुसंधान क्षमताओं को बढ़ाने के लिये एनसीसीआर ने कई पहलें की हैं।
- जल की गुणवत्ता की निरंतर निगरानी करने के लिये तटों के आसपास जल-गुणवत्ता उत्प्लवों को लगाया जा रहा है।
- जैव नमूनों की पहचान और विश्लेषण की पारंपरिक पद्धति के साथ-साथ मोलेक्युलर उपकरणों जैसी उन्नत तकनीकों का भी इस्तेमाल किया जा रहा है।
- विश्व के अग्रणी समुद्र-विज्ञान संस्थानों  के साथ सहयोग किया जा रहा है।
- मैरीन स्पेशल प्लानिंग, मैरीन लिटर मॉनीटरिंग, कोस्टल फ्लडिंग जैसे नये अनुसंधान कार्यक्रमों को शुरू किया गया है।
निम्नलिखित उपायों को क्रियान्वित किया जा रहा हैः
- समुद्री प्रदूषण को कम करने के लिये तटीय राज्यों और केंद्र शासित प्रदेशों द्वारा कार्य-योजना का तैयार किया जाना।
- तटीय जल गुणवत्ता पर वास्तविक समय में सूचना प्राप्त करने के लिये जल-गुणवत्ता उत्प्लवों का लगाया जाना।
- मौजूदा मानकों की जांच और तटीय जल की गुणवत्ता में कमी को रोकने के मानकों को उन्नत बनाने के सम्बंध में भारतीय तटीय क्षेत्रों के आसपास समुद्री जल निकास के अध्ययन के लिये वैज्ञानिक पहलें की गई हैं। समुद्री किनारों और उनके आसपास के क्षेत्रों को साफ-सुथरा रखने के प्रति लोगों तथा हितधारकों में जागरूकता पैदा करने के लिये स्वच्छ तट अभियानों को नियमपूर्वक चलाया जाता है।
आज लोकसभा में पृथ्वी विज्ञान राज्यमंत्री  और विज्ञान एवं प्रौद्योगिकी राज्यमंत्री डॉ. जितेन्द्र सिंह ने एक लिखित प्रश्न के उत्तर में यह जानकारी दी।
प्रधानमंत्री कार्यालय
प्रधानमंत्री ने विश्व संस्कृत दिवस पर शुभकामनाएं दीं
इस दिवस को मनाने के लिए प्रधानमंत्री ने सभी से संस्कृत में एक वाक्य साझा करने का आग्रह किया
प्रधानमंत्री श्री नरेन्द्र मोदी ने विश्व संस्कृत दिवस के अवसर पर शुभकामनाएं दी हैं। श्री मोदी ने उन सभी लोगों की भी प्रशंसा की जो संस्कृत के प्रति बहुत भावुक हैं। प्रधानमंत्री ने इस दिवस को मनाने के लिए सभी से संस्कृत में एक वाक्य साझा करने का भी अनुरोध किया है।
एक्स पोस्ट की एक श्रृंखला में प्रधानमंत्री ने कहा;
“विश्वसंस्कृतदिवसे मम शुभकामनाः। अहं सर्वान् अभिनन्दामि ये एतदर्थं भावुकाः सन्ति। संस्कृतेन सह भारतस्य संबन्धः विशिष्टः।
“विश्व संस्कृत दिवस पर मेरी शुभकामनाएं। मैं उन सभी की प्रशंसा करता हूं, जो संस्कृत के प्रति बहुत भावुक हैं। भारत का संस्कृत के साथ बहुत विशिष्ट संबंध है। इस महान भाषा का उत्सव मनाने के लिए, मैं आप सभी से संस्कृत में एक वाक्य साझा करने का अनुरोध करता हूं। नीचे पोस्ट में मैं भी एक वाक्य साझा करूंगा। ##CelebratingSanskrit” का उपयोग करना न भूलें।”
“अग्रिमदिनेषु भारतं जी-20 संमेलनस्य आतिथ्यं करिष्यति। संपूर्णविश्वतः जनाः भारतम् आगमिष्यन्ति, अस्माकं श्रेष्ठसंस्कृतिं ज्ञास्यन्ति च। #CelebratingSanskrit”
मंत्रिमण्डल
केन्द्रीय मंत्रिमंडल ने दीवानी और वाणिज्यिक मामलों में परस्पर कानूनी मदद के लिए भारत और बेलारूस के बीच समझौते को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने दीवानी और वाणिज्यिक मामलों में परस्पर कानूनी मदद  के लिए भारत और बेलारूस के बीच समझौते को मंजूरी दे दी है।
इसके अमल में आने के साथ ही समझौता करने वाले दोनों पक्षों के बीच दीवानी और वाणिज्यिक मामलों में परस्पर कानूनी मदद को बढ़ाव मिलेगा। इसका मकसद दीवानी और वाणिज्यिक मामलों में कानूनी सलाह का अनुरोध करने वाले पक्षों के नागरिकों को लिंग, समुदाय और आय के मामलें में बिना भेदभाव किए लाभ पहुंचाना है।
प्रधानमंत्री कार्यालय
प्रधानमंत्री ने मणिपुर वासियों को उनके राज्य स्थापना-दिवस पर बधाई दी
प्रधानमंत्री श्री नरेन्द्र मोदी ने मणिपुर वासियों को उनके राज्य स्थापना-दिवस पर बधाई दी है।
एक ट्वीट में प्रधानमंत्री ने कहा हैः
“मणिपुर वासियों को राज्य स्थापना-दिवस पर बधाई। विगत कई वर्षों के दौरान राज्य अनेक क्षेत्रों में प्रगति कर रहा है। मैं प्रार्थना करता हूं कि राज्य के लोगों की आकांक्षायें पूर्ण हों और मणिपुर, भारत के विकास-पथ को मजबूत बनाता रहे।”
एमजी/एएम/एकेपी/एजे
(
रक्षा मंत्रालय
पश्चिमी वायु कमान ने एयरोस्पेस सुरक्षा परिषद की वार्षिक बैठक का आयोजन किया
(|
|
पश्चिमी वायु कमान की एयरोस्पेस सुरक्षा परिषद की वार्षिक बैठक  2022 का आयोजन 04 फरवरी 2022 को दिल्ली स्थित मुख्यालय में किया गया था। कोविड संबंधी दिशा-निर्देशों का पालन करते हुए यह बैठक वीडियो टेली-कॉन्फ्रेंसिंग के माध्यम से हाइब्रिड मोड में आयोजित की गई थी। एएएससीएम की अध्यक्षता एयर मार्शल अमित देव, पीवीएसएम एवीएसएम वीएसएम एडीसी, एयर ऑफिसर कमांडिंग इन चीफ, डब्ल्यूएसी द्वारा की गई। एयर मार्शल जीएस बेदी, एवीएसएम वीएम वीएसएम, महानिदेशक  वायु सेना मुख्यालय भी इस दौरान उपस्थित थे।
बैठक का उद्देश्य उन संबंधित विषयों के बारे में विचार-विमर्श करना था, जो एयरोस्पेस सुरक्षा क्षेत्र से जुड़े हुए हैं और उन्हें प्रभावित करते हैं। ये सभी पश्चिमी वायु कमान की दुर्घटना निवारण की बेहतर रणनीति के लिए तंत्र को मजबूत करने में सहायता करते हैं। चर्चा में विचारों एवं अनुभवों के आदान-प्रदान के लिए एक मंच प्रदान किया गया ताकि एयरोस्पेस सुरक्षा के बारे में जागरूकता बढ़ाई जा सके, मुख्य मुद्दों का समाधान किया जा सके और मौजूदा उपलब्धियों पर चर्चा की जा सके। मिशन की सुरक्षित और प्रभावी उपलब्धि की दिशा में काम करने के लिए महत्वपूर्ण पदाधिकारियों को प्रोत्साहित किया गया।
अपने समापन भाषण में एयर मार्शल अमित देव ने चुनौतीपूर्ण तथा गतिशील वातावरण में एयरोस्पेस सुरक्षा के महत्व पर जोर दिया। उन्होंने उन्नत एयरोस्पेस सुरक्षा के माध्यम से मिशन की उपलब्धि को बढ़ाने की दिशा में फील्ड कमांडरों के प्रयासों की सराहना की।
पेयजल एवं स्वच्छता मंत्रालय
प्रधानमंत्री नरेन्द्र मोदी ने कुंभ में काम करने वाले सफाई कर्मचारियों को सम्मानित किया
प्रधानमंत्री ने स्वच्छ सेवा सम्मान योजना के तहत
व्यापक पैकेज की घोषणा की
प्रधानमंत्री श्री नरेन्द्र मोदी ने कुंभ मेले में काम करने वाले सफाई कर्मचारियों में से 5 कर्मचारियों के पांव धोकर उनका सम्मान किया और सफाई कर्मचारियों के प्रति आदर का भाव व्यक्त किया। प्रधानमंत्री ने व्यक्तिगत तौर पर उनमें से प्रत्येक के पांवों को धोकर पोछा। उन्होंने मुख्य कार्यक्रम में भाग लेने से पहले उनके साथ संक्षिप्त बातचीत भी की।
यह कार्य ‘स्वच्छ कुंभ, स्वच्छ आभार’ कार्यक्रम का एक हिस्सा था, जिसमें प्रधानमंत्री ने कल प्रयागराज में कुंभ मेले में कार्यरत 10,000 सफाई कर्मचारियों, स्वच्छाग्रहियों, पुलिसकर्मियों और कुंभ मेले के नाविकों के समूह को संबोधित किया। पेजयल एवं स्वच्छता मंत्रालय ने उत्तर प्रदेश सरकार के सहयोग से यह कार्यक्रम आयोजित किया था।
कुंभ मेले में शौचालयों की स्वच्छता तथा सामान्य स्वच्छता सुनिश्चित करने के लिए तैनात किए गए लगभग 18000 सफाई कर्मचारियों के योगदान को सम्मान देना इस कार्यक्रम का लक्ष्य था। शौचालयों की स्थिति, शौचालयों के इस्तेमाल और स्वच्छता की स्थिति निगरानी और रिपोर्टिंग के लिए कुंभ मेले में 1500 स्वच्छाग्रही भी काम पर लगाये गए थे। कुंभ के स्वच्छता मानदंडों के बारे में चर्चा करते हुए, प्रधानमंत्री ने कहा कि कुंभ मेला क्षेत्र में 1,00,000 से अधिक सार्वजनिक शौचालय और 20,000 डस्टबीन लगाए गए हैं और इसके साथ ही अन्य स्वच्छता सुविधाएं भी स्थापित की गई हैं।
प्रधानमंत्री ने जोर देते हुए कहा कि सफाई कर्मचारियों और स्वच्छाग्रहियों के प्रयासों से विश्वभर में भारत के स्वच्छता कार्यक्रमों की सराहना की जा रही है और कुंभ मेले से भारत की विविधताओं के बीच इसकी समृद्ध सांस्कृतिक एकता को दर्शाने के साथ-साथ भविष्य में आयोजित होने वाले सभी कार्यक्रमों और उत्सवों के लिए स्वच्छता का एक मजबूत संदेश मिल रहा है। प्रधानमंत्री ने कहा कि किस प्रकार कुंभ 2019 को एक ‘डिजिटल कुंभ’ के रूप में कार्यान्वित किया गया है, जो आगामी सभी सम्मेलनों के लिए भी एक मानक स्थापित करता है।
सफाई कर्मचारियों और स्वच्छाग्रहियों द्वारा किए जा रहे महत्वपूर्ण कार्य को सम्मान देने के लिए, प्रधानमंत्री ने ‘स्वच्छ सेवा सम्मान’ नामक एक लाभदायक पैकेज की भी घोषणा की, जिसमें इस वर्ष कुंभ मेले में काम करने वाले सभी पात्र सफाई कर्मचारियों के स्वास्थ्य, शिक्षा और आर्थिक सुरक्षा पर जोर दिया गया है। स्वच्छ कुंभ कोष नामक इस पैकेज की शुरूआत 51 करोड़ रूपये की धनराशि से की गई है। इसे केंद्रीय सार्वजनिक उपक्रम इकाइयों से कॉरपोरेट सामाजिक उत्तरदायित्व  सहायता के इस्तेमाल से कुंभ मेला प्राधिकरण के तहत स्थापित किया गया है। मुख्य कार्यक्रम से पहले और बाद इस पैकेज को लागू करने के लिए पंजीकरण शिविर स्थापित किए गए हैं। साथ ही, यह घोषणा की गई है कि 15 मार्च, 2019 तक सभी पात्र कर्मचारियों का पंजीकरण पूरा हो जाएगा।
प्रधानमंत्री ने कुंभ मेले को सभी श्रद्धालुओं के लिए सुरक्षित बनाने में पुलिसकर्मियों, राज्य और केंद्रीय पुलिस बलों और कुंभ में कार्यरत नाविकों द्वारा किए गए कार्यों की सराहना की। प्रधानमंत्री ने इस वर्ष कुंभ मेले में अपने असाधारण योगदान के लिए 6 सफाई कर्मचारियों, 6 पुलिसकर्मियों, दो स्वच्छाग्रहियों और दो नाविकों को पुरस्कार प्रदान किए।
प्रधानमंत्री द्वारा लगभग 10,000 कुंभ कार्यकर्ताओं को संबोधित करते समय मंच पर मुख्यमंत्री श्री योगी आदित्यनाथ, केंद्रीय पेयजल एवं स्वच्छता मंत्री सुश्री उमा भारती और अन्य गणमान्य व्यक्ति भी उपस्थित थे।
आर.के.मीणा/एएम/एसकेएस/एसके-
(Visitor Counter : 243
जल शक्ति मंत्रालय
राष्ट्रीय जल जीवन मिशन ने पीने के पानी की गुणवत्ता की जांच करने के पोर्टेबल उपकरणों के विकास के लिए नवाचार चुनौती की शुरूआत की
राष्ट्रीय जल जीवन मिशन ने जल परीक्षण करने वाले पोर्टेबल उपकरणों को विकसित करने के लिए उद्योग संवर्धन और आंतरिक व्यापार विभाग की साझेदारी से एक नवाचार चुनौती शुरू की है। इसका मुख्य उद्देश्य उठाने में आसान उपकरणों को विकसित करने के वास्ते एक अभिनव, मॉड्यूलर तथा कम लागत वाला प्रभावी समाधान सामने लाना है, जिसका उपयोग घरेलू स्तर पर पीने के पानी की गुणवत्ता की जांच करने के लिए त्वरित ढंग से, आसानी से और सही तरीके से किया जा सकता है।
जल गुणवत्ता परीक्षण केंद्र सरकार के प्रमुख कार्यक्रम जल जीवन मिशन के तहत प्राथमिकता वाले क्षेत्रों में से एक है। इस नवाचार चुनौती का उद्देश्य यह सुनिश्चित करना है कि विभिन्न स्थानों पर और विभिन्न स्तरों पर जल स्रोतों का परीक्षण किया जाए; इसके अलावा दूषित जल के मुद्दों का स्थाई समाधान प्रदान करने वाले कार्यक्रमों की रूपरेखा तय करने के लिए नीति निर्धारणकर्ताओं की मदद करना भी इसमें शामिल है।
जल जीवन मिशन की घोषणा के बाद से लेकर 23 दिसंबर 2020 तक 2 करोड़ 90 लाख परिवारों को नल से जल का कनेक्शन प्रदान किया गया है, इसी प्रकार से देश के ग्रामीण परिवार के लिए नल द्वारा जल की आपूर्ति अगस्त 2019 में 3.23 करोड़  से बढ़ कर 6.13 करोड़  हो गई है। इसके अतिरिक्त देश के 20 जिलों, 425 ब्लॉकों, 34 हजार ग्राम पंचायतों तथा 64 हजार गांवों के हर घर में नल से जल का कनेक्शन उपलब्ध है।
ज़्यादातर घरों में पाइप के ज़रिये से पानी की आपूर्ति प्राप्त करने वाले लोगों के पास अपने नलों से मिलने वाले जल की गुणवत्ता की जांच करने का कोई साधन मौजूद नहीं होता है। इससे एक ऐसी स्थिति उत्पन्न होती है, जिसमें अक्सर लोग नल के पानी का सीधे सेवन करने से घबराते हैं। वहीं शहरी क्षेत्रों में लोग अतिरिक्त खर्च करके घरेलू जल उपचार इकाइयों की स्थापना भी करते हैं। नवाचार चुनौती का मुख्य उद्देश्य इन मुद्दों के समाधान के लिए अभिनव, मॉड्यूलर तथा कम लागत वाला प्रभावी समाधान ढूंढ कर सामने लाना है।
ग्रामीण क्षेत्रों में पेयजल की आपूर्ति भूजल से  और सतही जल के  स्रोतों से होती है। हालांकि, घटते भूजल स्तर के कारण विशेष रूप से शुष्क और अर्ध-शुष्क क्षेत्रों में सतही जल का उपयोग काफी बढ़ रहा है। भूजल और सतही जल पर आधारित ग्रामीण पेयजल आपूर्ति की दोनों प्रणालियों में, पीने योग्य पानी तक पहुंच सुनिश्चित करने के लिए प्रासंगिक क्षेत्र-विशिष्ट संदूषण को मापना अत्यंत महत्वपूर्ण है। यूनिफॉर्म ड्रिंकिंग वॉटर क्वालिटी प्रोटोकॉल 2019 ने बीआईएस आईएस 10500:2012 और अनुवर्ती संशोधनों के अनुसार पीने के पानी की गुणवत्ता को सुनिश्चित करने के लिए कुछ महत्वपूर्ण मापदंडों को निर्दिष्ट किया है।
जल जीव मिशन वर्ष 2024 तक हर ग्रामीण घर को नल द्वारा जल कनेक्शन प्राप्त करने में सक्षम बनाने के लिए राज्यों की साझेदारी के साथ काम कर रहा है। इस मिशन का उद्देश्य नियमित तौर पर और लंबे समय तक प्रत्येक ग्रामीण को पीने योग्य नल का पानी पर्याप्त मात्रा में तथा निर्धारित गुणवत्ता में उपलब्ध कराना है। राष्ट्रीय जल जीवन मिशन आवेदकों को जल परीक्षण के पोर्टेबल उपकरणों को विकसित करने की नवाचार चुनौती में शामिल होने तथा जीवन को बदल कर रख देने वाले इस जन आंदोलन का हिस्सा बनने के लिए आमंत्रित करता है। इस इनोवेशन चैलेंज के बारे में अधिक जानकारी हासिल करने और ऑनलाइन आवेदन के लिए, यहां क्लिक करें: http://bit.ly/37JpBHv
प्रधानमंत्री कार्यालय
प्रधानमंत्री ने डॉ. देवीसिंह शेखावत के निधन पर शोक व्यक्त किया
प्रधानमंत्री श्री नरेन्द्र मोदी ने पूर्व राष्ट्रपति श्रीमती प्रतिभा देवीसिंह पाटिल के पति डॉ. देवीसिंह शेखावत के निधन पर गहरा दुःख व्यक्त किया है।
प्रधानमंत्री ने ट्वीट किया;
“डॉ. देवीसिंह शेखावत जी के निधन पर मेरी संवेदनाएं हमारी पूर्व राष्ट्रपति श्रीमती प्रतिभा पाटिल जी और उनके परिवार के साथ हैं। उन्होंने अपने विभिन्न सामुदायिक सेवा के प्रयासों के माध्यम से समाज पर एक छाप छोड़ी। ओम शांति।”
संस्कृति मंत्रालय
बाबा बंदा सिंह बहादुर के उपदेश और विचारधारा हमारे जीवन का हमेशा मार्गदर्शन करेगी: श्री अर्जुन राम मेघवाल
बाबा बंदा सिंह बहादुर भले ही आज हमारे बीच नहीं हैं, फिर भी उनका बलिदान निरंतर प्रेरणा देता रहेगा। यह बात केन्द्रीय संस्कृति राज्य मंत्री श्री अर्जुन मेघवाल ने नई दिल्ली के महरौली स्थित श्री गुरु सिंह सभा गुरुद्वारा में बाबा बंदा सिंह बहादुर के शहादत दिवस के अवसर पर शहीदी स्थल में कही। श्री मेघवाल ने कहा कि जब हम आजादी का अमृत महोत्सव मना रहे हैं, संस्कृति मंत्रालय इसका ध्यान रखेगा कि बाबा बंदा बहादुर सिंह शहीद स्थल को एएसआई के तहत संरक्षित किया जाए।
केन्द्रीय संस्कृति और विदेश राज्य मंत्री श्रीमती मीनाक्षी लेखी और बाबा बंदा सिंह बहादुर की दसवीं पीढ़ी के वंशज बाबा जतिंदर पाल सिंह सोढ़ी भी इस अवसर पर उपस्थित थे।
बाबा बंदा सिंह बहादुर एक महान सिख योद्धा और खालसा सेना के सेनापति थे जिन्होंने मुगलों को हराया और उत्तर भारत के एक बड़े हिस्से को उत्पीड़क मुगल शासन से मुक्त कराया और पंजाब में खालसा शासन की स्थापना की। बंदा सिंह बहादुर ने जमींदारी प्रथा का उन्मूलन कर दिया और जमीन जोतने वालों को संपत्ति का अधिकार दिया। वह एक नेक शासक थे जिन्होंने नानक शाही सिक्कों की शुरुआत की थी। उन्हें मुगल शासक फर्रुखसियर ने पकड़ लिया था और उनकी शहादत महरौली में हुई थी जहां उनकी याद में एक स्मारक स्थित है।
प्रधानमंत्री कार्यालय
प्रधानमंत्री श्री नरेन्द्र मोदी ने नेपाल के प्रधानमंत्री से मुलाकात की
नेपाल के प्रधानमंत्री माननीय श्री के. पी. शर्मा ओली ने 30 मई, 2019 को प्रधानमंत्री श्री नरेन्द्र मोदी और केंद्रीय मंत्रिपरिषद के शपथ ग्रहण समारोह में शिरकत की।
प्रधानमंत्री श्री नरेन्द्र मोदी के साथ 31 मई, 2019 को अपनी द्विपक्षीय बैठक के दौरान प्रधानमंत्री श्री ओली ने आम चुनाव में प्रधानमंत्री श्री मोदी की पार्टी की प्रचंड जीत पर उन्हें बधाई दी। प्रधानमंत्री श्री मोदी ने शुभकामनाओं के लिए प्रधानमंत्री श्री ओली का धन्यवाद किया और भारत एवं नेपाल के बीच पारंपरिक रूप से जारी घनिष्ठ एवं बहुआयामी साझेदारी को और मजबूत करने के लिए नेपाल के साथ काम करने की अपनी प्रतिबद्धता दोहराई।
दोनों राजनेताओं ने द्विपक्षीय परियोजनाओं और पहलों के कार्यान्वयन की दिशा में हुई प्रगति पर संतोष व्यक्त किया।
प्रधानमंत्री कार्यालय
प्रधानमंत्री ने गोवा मुक्ति दिवस पर गोवा के लोगों को बधाई दी
प्रधानमंत्री श्री नरेन्द्र मोदी ने गोवा मुक्ति दिवस पर गोवा के लोगों को बधाई दी है।
प्रधानमंत्री ने एक ट्वीट में कहा, “गोवा मुक्ति दिवस के विशेष अवसर पर गोवा के मेरे भाईयों और बहनों को हार्दिक शुभकामनाएं। हम गौरव के साथ उन लोगों की बहादुरी का स्मरण करते हैं जिन्होंने गोवा को मुक्त कराने के लिए कड़ी मेहनत की। आने वाले वर्षों में राज्य की निरंतर प्रगति की कामना करता हूं।”